Source: http://www.galamus.hu/index.php?option=com_content&view=article&id=181396:az-alkotmanybirosag-elnoekei-es-tagjai-idrendben-180400&catid=113:magyar-vonatkozasu-hirek-20124-negyedev&Itemid=232
Timestamp: 2020-01-23 16:59:05
Document Index: 3993637

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Galamus - Az Alkotmánybíróság elnökei és tagjai időrendben
Az Alkotmánybíróság elnökei és tagjai időrendben
2012. december 17. hétfő, 19:12
MTI 2012. december 17., hétfő 19:02
Az Országgyűlés hétfőn alkotmánybíróvá választotta Salamon Lászlót. Az MTVA Sajtó- és Fotóarchívumának összeállítása az Alkotmánybíróság elnökeiről, helyettes elnökeiről és tagjairól:
A 2012. január 1-jén hatályba lépett új alaptörvény 24. cikkelye tartalmazza az Alkotmánybíróságra vonatkozó alapvető szabályokat. A testület működésének kereteit az Országgyűlés által 2011. november 14-én elfogadott (2011. évi CLI. sz.) törvény tartalmazza. Ennek értelmében a 15 főből álló testület tagjait az Országgyűlés 12 évre választja meg. Az alkotmánybírák nem újraválaszthatók, kivéve azokat, akiket az Országgyűlés még a régi szabályok alapján kilenc évre választott, és eddig nem választották újra. Az alkotmánybírák hivatalukat utódjuk megbízatásának kezdetéig töltik be. A tagok mandátuma 70. életévük betöltésekor jár le. A törvény alapján a testület új tagját elődje megbízási idejének lejártát megelőző három hónapon belül kell megválasztani.
A törvény elfogadását megelőzően, 2011 júniusában az Országgyűlés öt új alkotmánybírót választott, amivel a testület létszámát - a hatályos alkotmányt módosítva - az új alkotmány által előírt tizenöt főre emelte. A kibővített létszámú Alkotmánybíróság 2011. szeptember 1-jén kezdte meg a munkát.
Az Alkotmánybíróság jelenlegi tagjai (15 fő):
Elnök: Paczolay Péter 2008. július 4-től, alkotmánybíró: 2006. február 24-től (helyettes elnök: 2007. március 10-2008. július 3. között)
Helyettes elnök: Holló András 2008. július 4-től, alkotmánybíró: 1996. november 12-től, 2005. november 14-én újraválasztva (helyettes elnök: 1998. november 24-2003. július 31. között; elnök: 2003. augusztus 1-2005. november 12. között)
Balogh Elemér alkotmánybíró: 2005. november 14-től
Balsai István alkotmánybíró: 2011. szeptember 1-jétől
Bihari Mihály alkotmánybíró: 2010. július 22-től (2013 februárjában betölti a 70 éves felső korhatárt)
Bragyova András alkotmánybíró: 2005. szeptember 26-tól
Dienes-Oehm Egon alkotmánybíró: 2011. szeptember 1-jétől
Kiss László alkotmánybíró: 1998. március 10-től, 2007. február 19-én újraválasztva
Kovács Péter alkotmánybíró: 2005. szeptember 26-tól
Lenkovics Barnabás alkotmánybíró: 2007. április 21-től
Lévay Miklós alkotmánybíró: 2007. április 21-től
Pokol Béla alkotmánybíró: 2011. szeptember 1-jétől
Stumpf István alkotmánybíró: 2010. július 22-től
Szalay Péter alkotmánybíró: 2011. szeptember 1-jétől
Szívós Mária alkotmánybíró: 2011. szeptember 1-jétől
Az Alkotmánybíróság korábbi tagjai:
Ádám Antal alkotmánybíró: 1989. november 23-1998. november 23.
Bagi István alkotmánybíró: 1997. június 17-2006. június 17.
Bihari Mihály alkotmánybíró: 1999. július 3-2008. július 3. (elnök: 2005. november 13-2008. július 3.)
Czúcz Ottó alkotmánybíró: 1998. december 28-2004. április 30.
Erdei Árpád alkotmánybíró: 1998. március 10-2007. március 10. (helyettes elnök: 2003. augusztus 1-2007. március 10. között)
Harmathy Attila alkotmánybíró: 1998. december 28-2007. április 20.
Herczegh Géza alkotmánybíró: 1990. július 2-1993. május 24. (helyettes elnök: 1990. július 30-1993. május 24.)
Kilényi Géza alkotmánybíró: 1989. november 23-1998. november 23.
Kukorelli István alkotmánybíró: 1999. július 3-2008. július 3.
Lábady Tamás alkotmánybíró: 1990. július 2-1999. július 2. (helyettes elnök: 1993. május 24-1998. november 24.)
Németh János alkotmánybíró: 1997. június 17-2003. július 31. (elnök: 1998. november 24-2003. július 31.)
Schmidt Péter alkotmánybíró: 1990. július 2-1996. december 27.
Solt Pál alkotmánybíró: 1989. november 23-1990. június 25.
Sólyom László alkotmánybíró: 1989. november 23-1998. november 23. (helyettes elnök: 1989. november 27-1990. július 30.; elnök: 1990. július 30-1998. november 23.)
Strausz János alkotmánybíró: 1998. december 28-2004. december 21.
Szabó András alkotmánybíró: 1990. július 24-1998. február 19.
Tersztyánszky Ödön alkotmánybíró: 1990. július 2-1999. július 2.
Tersztyánszkyné Vasadi Éva alkotmánybíró: 1999. július 3-2006.
Trócsányi László alkotmánybíró: 2007. március 19-2010. szeptember 30.
Vörös Imre alkotmánybíró: 1990. július 2-1999. július 2.
Zlinszky János alkotmánybíró: 1989. november 23-1998. március 7.